[{"text_idx": "#000001", "text": "Kaj se c\u0302ion ni rakontis, pri kio ni parolos?\nEt si nous nous sommes de\u0301ja\u0300 tout dit, de quoi allons nous parler?\nEn as we alles al fertelden, we\u0302r sille we dan oer prate?\nUnd wenn wir schon alles gesagt haben, woru\u0308ber sollen wir dann reden?\nY cuando ya nos hayamos contado todo, \u00bfde que\u0301 hablaremos?\nEn als we alles al verteld hebben, waar praten we dan over?\nS\u0326i daca\u0306 am povestit totul, despre ce o sa\u0306 vorbim?"}, {"text_idx": "#000003", "text": "Unikaj\u0302o en la esperanta literaturo"}, {"text_idx": "#000004", "text": "Temas pri 80-pag\u0302a libro. Se oni substrekas la nombron de pag\u0302oj okupitaj de kelkaj pensigaj desegnoj (subskribitaj de Orsolya LA\u0301NG), la titolpag\u0302o, la enhavtabelo, la dedic\u0302a pag\u0302o kaj la enkonduko, restas nur 53 legeblaj pag\u0302oj. Tamen, c\u0302iu leganto kapablos legi nur kelkajn pag\u0302ojn, kaj ties nombro dependas de la nombro de lingvoj kiujn la leganto scipovas. C\u0302ar sur c\u0302iu legebla pag\u0302o, la teksto estas presita en alia lingvo!"}, {"text_idx": "#000005", "text": "Mi klarigu. La libro entenas unu solan 26 linian dialogon, originale verkitan en Esperanto de Ju\u0301lia SIGMOND. La originalo okupas ne pli ol unu pag\u0302on de la libro. Sed tiun c\u0302i belegan dialogon oni entuziasme tradukis en 52 lingvojn fare de geamikoj de la au\u0306torino, kiuj tiamaniere esprimis sian aprezon por tiu beletraj\u0302o, por la au\u0306torino kaj por la Esperanta kulturo. La libron oni povas donaci ankau\u0306 al ne-esperantistaj amikoj, kiel pruvo de la amikema internacia etoso en la esperantista komunumo kaj kiel brila specimeno de la valora esperantista kulturo. Oni povas prezenti tiun libron dum internaciaj lingvaj festivaloj kaj oni povas uzi g\u0302in kiel tau\u0306gan materialon dum seminarioj pri la arto de tradukado. C\u0302ar la teksto estas mallonga kaj la lingvo tre simpla kaj klara, oni povas uzi la libron dum kurso de Esperanto por plenag\u0302uloj je la meza lingvonivelo. Ni rimarku, ke inter la lingvoj de \u201cDialogo\u201d trovig\u0302as ankau\u0306 la latina (latinigis la dialogon Carlo MINNAJA). Alia rimarko: la angla aperas dufoje, en brita versio (angligis Marjorie BOULTON) kaj usona versio (angligis Humphrey TONKIN). La italan version kreis la edzo de la au\u0306torino, la verkisto Sen RODIN, al kiu estas dedic\u0302ita la dialogo kaj la tuta libro."}, {"text_idx": "#000007", "text": "Mi lasas nun la verkistinon kaj aktorinon Ju\u0301lia SIGMOND deklami sian propran verkon."}]